stanford-oval/wikipedia huggingface dataset:
Mylady Winter

Milady Winter on eräs konna kirjassa Kolme muskettisoturia. Milady on Athoksen entinen puoliso ja kantaa samalla nimeä kreivitär de La Fère, jonka Athos luuli murhanneensa, mutta käykin ilmi että hän on elossa, kun hän yrittää murhata d’Artagnanin. Milady on Kardinaali Richelieun palveluksessa ja on kirjan naiskonna. Lopulta Milady saa kuolemantuomion muskettisotureilta ja omalta langoltaan kreivi Winteriltä.
Lillen pyöveli, jonka pappiveljen Milady oli vietellyt ja saattanut turmioon, katkaisi Miladyn kaulan miekallaan. Ruumis käärittiin painoin varustettuna pyövelin punaiseen viittaan ja upotettiin Lys-joen keskelle.
D’Artagnan joutuu kardinaalin eteen tuomittavaksi, mutta juonikas poliitikkopiispa tuntee lopulta vain suunnatonta helpotusta päästyään eroon naisroistosta, jonka rikokset ja pirullinen äly olivat toistuvasti kauhistuttaneet jopa häntäkin, ja ylentää yllättäen D’Artagnanin muskettisoturien luutnantiksi.
Myöhemmin Miladyn poika Mordaunt, jota on ehdottomasti kielletty käyttämästä alkuperäistä nimeään John Francis Winter, murhaa rippiä vastaanottavaksi munkiksi naamioituneena tunnonvaivaisen Lillen pyövelin ja aiheuttaa pitkään pahoja vaikeuksia. Loppuun asti hän kieltäytyy tunnustamasta äitinsä kaameita rikoksia.
Myöhäinen ja varhainen sidonta

Sidonta tarkoittaa ohjelmointikielissä muuttujan ja sen muistiosoitteen välistä muunnosta.
Varhainen sidonta (myös staattinen sidonta tai käännösaikainen sidonta) tapahtuu käännösvaiheessa ohjelmointikielen kääntäjän toimesta.
Myöhäinen sidonta (myös dynaaminen sidonta tai ajonaikainen sidonta) tapahtuu ohjelman suorituksen aikana tyyppijärjestelmän mukaan pääteltynä.
Eräät kielet kuten C++ tukevat sekä varhaista että myöhäistä sidontaa.
Myöhäistä sidontaa voidaan käyttää virtuaalimetodien avulla. Olio-ohjelmoinnissa virtuaalimetodien tukeminen on välttämättömyys ja jotkin kielet tukevat ainoastaan virtuaalimetodeja ja vain myöhäistä sidontaa (ei lainkaan staattisia metodeja eikä varhaista sidontaa).
Aiheesta muualla

Using early binding and late binding in Automation (englanniksi)
Myöhäinen tapaaminen

| Myöhäinen tapaaminen |
| --- | --- |
Ohjaaja:  Eila Arjoma
Käsikirjoittaja:  Sirkka-Anneli Martikainen
Säveltäjä:  Seppo Miettinen
Kuvaaja:  Mauri Aalto
Lavastaja:  Lauri Elo
Pääosat:  Alli Häjänen Jussi Piironen
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  5.1.1968
Alkuperäiskieli:  suomi
Aiheesta muualla
IMDb 
Infobox OKNimi-testi OK: 
Myöhäinen tapaaminen on Yle TV2:n tuottama televisionäytelmä, joka sai ensiesityksensä tammikuussa 1968. Sen on kirjoittanut Sirkka-Anneli Martikainen ja ohjannut Eila Arjoma. Nuoruuden sydänystävät Lydia ja Ernest tapaavat uudelleen noin 80 vuoden iässä, ollessaan kumpikin viemässä kukkia puolisoidensa haudalle. Tapaaminen päättyy unenomaiseen yölliseen kohtaukseen puistossa, ja hetken elätelty toive yhteisestä vanhuudesta kariutuu.
Rooleissa

| 0 | 1 | 2 |
| --- | --- | --- |
|  Alli Häjänen  | … |  Lydia   |
|  Jussi Piironen  | … |  Ernest   |
|  Airi Pihlajamaa  | … |  tytär   |
|  Joel Asikainen  | … |  Remppa-Heikki   |
Musiikkia tv-sarjasta Laulava Sydän Vol.1

| Musiikkia tv-sarjasta Laulava Sydän Vol> 1 Eri esittäjiä |
| --- | --- | --- |

Cover-albumin tiedot
 Julkaistu: 2007
 Tyylilaji: pop, rock, iskelmä
 Levy-yhtiö: Parlophone
Laulava Sydän -sarjan muut julkaisut
| Laulava Sydän – The Beatles 2001 | Musiikkia tv-sarjasta Laulava Sydän Vol.1 2007 |   |
Musiikkia tv-sarjasta Laulava Sydän Vol.1 on samannimisen ohjelmasarjan esityksiä sisältävä kokoelmalevy. Albumilla eri esittäjät tulkitsevat mm. Tuomari Nurmion ja Rauli Badding Somerjoen kappaleita. Se julkaistiin vuonna 2007.
Kappaleet

| --- | --- |
 CD 1 Reijo Taipale: "Laulava sydän"  Agents & Ville Valo: "Paratiisi"  Jorma Kääriäinen & Yölintu-yhtye: "Delfiinipoika"  Agents & Pate Mustajärvi: "Bensaa suonissa"  Agents & Otto Grundström: "Kurjuuden kuningas"  Kirka: "Lady Madonna"  Agents & Jorma Kääriäinen: "Jokeri"  Juha Lehti: "Rakkauden haudalla"  Agents & Ville Valo: "Ikkunaprinsessa"  Vikingarna & Kari Tapio: "Tähti ja meripoika"  Hector: "Hassu huilumies"  Kaartamo, Kettunen, Kuustonen: "Kuningatar"  Agents & Tuomari Nurmio: "Ramona"  Agents & Arja Havakka: "Johnny B.Goode"  Agents & Jorma Kääriäinen: "Valot"  Jari Sillanpää: "Romanssi" :  CD 2 Agents & Ville Valo: "Jykevää on rakkaus"  Nylon Beat: "Hän sinun on"  Agents & Reijo Taipale: "Ajomies"  Jari Sillanpää: "Kulkurin valssi"  Vikingarna & Kari Tapio & Christer Sjögren: "Kolme ruusua"  Maarit: "15. yö"  Agents & Jorma Kääriäinen: "Sanoit liian paljon"  Agents & Tuomari Nurmio: "Aavaa preeriaa"  Agents & Marjo Leinonen: "Tähdet, tähdet"  Agents & Pate Mustajärvi: "Fiilaten ja höyläten"  Vikingarna & Marita Taavitsainen: "Andrè"  Jiri Nikkinen: "Elekieltä"  Agents & Eero & Jussi Raittinen: "Kaunis nainen"  Agents & Markku Aro: "Käyn uudelleen eiliseen"  Agents & Otto Grundström: "Valo yössä twist"  Agents & Reijo Taipale: "Satumaa"
Nestor Celestial Cariño

Nestor Celestial Cariño (s. 8. syyskuuta 1938) on filippiiniläinen roomalaiskatolinen piispa. Hänet vihittiin papiksi Legazpin hiippakuntaan 31. joulukuuta 1961 ja nimitettiin sen vihkipiispaksi sekä Thibiucan titulaaripiispaksi 9. maaliskuuta 1978. Piispaksi vihkiminen seurasi 31. toukokuuta. Pääkonsekraattorina toimi Bruno Torpigliani, jota avustivat Teopisto Valderrama Alberto ja Flaviano Ariola.
12. elokuuta 1980 Cariño sai nimityksen Boronganin piispaksi, jona hän toimi, kunnes erosi tehtävistään 31. tammikuuta 1986.
11. kesäkuuta 2003 Cariño nimitettiin Daetin hiippakunnan vihkipiispaksi ja Achollan titulaaripiispaksi. 1. huhtikuuta 2005 hän sai nimityksen Legazpin piispaksi; hän erosi tehtävistään 7. marraskuuta 2007.
Naomie Harrisin filmografia

Naomie Harris elo­kuvan 007 Skyfall ensi-illassa vuonna 2012.
Tämä on Naomie Harrisin filmografia.
Elokuvat

| Vuosi | Suomen­kielinen nimi | Alkupe­räinen nimi | Rooli |
| --- | --- | --- | --- |
| 2002 | Living in Hope | Living in Hope | Ginny |
| 2002 | Anansi | Anansi | Carla |
| 2002 | 28 päivää myöhemmin | 28 Days Later | Selena |
| 2002 | The Project | The Project | Maggie Dunn |
| 2003 | Crust | Crust | vastaan­otto­virkailija |
| 2004 | Trauma | Trauma | Elisa |
| 2004 | After the Sunset – keikka Bahamalla | After the Sunset | Sophie |
| 2005 | Tristram Shandy: herrasmiehen paljastukset | A Cock and Bull Story | Jennie |
| 2006 | Pirates of the Caribbean: Kuolleen miehen kirstu | Pirates of the Caribbean: Dead Man’s Chest | Tia Dalma / Kalypso |
| 2006 | Miami Vice | Miami Vice | Trudy Joplin |
| 2007 | Pirates of the Caribbean: Maailman laidalla | Pirates of the Caribbean: At World’s End'  | Tia Dalma / Kalypso |
| 2008 | Landshark Inc | August | Sarrah |
| 2008 | Explicit Ills | Explicit Ills | Jill |
2008: Poppy Shakespeare
| 2008 | Street Kings | Street Kings | Linda Washington |
| 2009 | Morris: A Life with Bells On | Morris: A Life with Bells On | Sonja |
| 2009 | My Last Five Girlfriends | My Last Five Girl­friends | Gemma |
| 2009 | Ninja Assassin | Ninja Assassin | Mika |
| 2009 | Small Island | Small Island | Hortense Roberts |
| 2010 | Sex & Drugs & Rock & Roll | Sex & Drugs & Rock & Roll | Denise Roudette |
| 2010 | Blood and Oil | Blood and Oil | Alice Omuka |
| 2010 | The First Grader | The First Grader | Jane Obinchu |
| 2010 | — | Sex & Drugs & Rock & Roll | Denise Roudette |
| 2012 | 007 Skyfall | Skyfall | Eve Money­penny |
| 2013 | Mandela: Pitkä tie vapauteen | Mandela: Long Walk to Freedom | Winnie Mandela |
| 2015 | Southpaw | Southpaw | Angela Rivera |
| 2015 | 007 Spectre | Spectre | Eve Money­penny |
| 2016 | Moonlight | Moonlight | Paula |
| 2016 | Kaikenkattava kauneus | Collateral Beauty | Madeleine |
| 2016 | Hurmaava petturi | Our Kind of Traitor | Gail Perkins |
| 2018 | Mowgli | Mowgli: Legend of the Jungle | Nisha |
| 2018 | Rampage: iso kohtaa isomman | Rampage | tohtori Kate Caldwell |
| 2019 | — | Black and Blue | Alicia West |
| 2021 | Venom: Let There Be Carnage | Venom: Let There Be Carnage | Frances Barrison / Shriek |
| 2021 | 007 No Time to Die | No Time to Die | Eve Moneypenny |
Televisio

| Vuosi | Sarja | Rooli | Jaksot |
| --- | --- | --- | --- |
| 1987 | Simon and the Witch | Joyce | 12 |
| 1989 | Erasmus Microman | Millie | ”Socrates” |
| 1992–1993 | Runaway Bay | Shuku | 17 |
| 1992–1995 | The Tomorrow People | Ami Jackson | 16 |
| 2002 | Trial & Retribution | Tara Gray | ”Episode #5.2” |
| 2002 | Valkoiset hampaat | Clara Bowden | 4 |
| 2002–2003 | Dinotopia | Romana | 2 |
| 2010 | Seinää vasten | Alison Wade | ”Alison’s Story” |
Aiheesta muualla

Kuvia tai muita tiedostoja aiheesta Naomie Harris Wikimedia Commonsissa
Naomie Harris Internet Movie Databasessa. (englanniksi)
Naomi Ōsaka

| Naomi Ōsaka |
| --- | --- |

Henkilötiedot
Syntynyt: 16. lokakuuta 1997 (ikä 26)
Kansalaisuus:   Japani
Tennispelaaja
Pituus:  180 cm
Paino:  69 kg
Kätisyys:  oikea
Palkintorahat:  21 946 163 USD
Kaksinpeli
Paras sijoitus:  1. (28.1.2019)
Turnausvoittoja:  7
Voitot/tappiot:  284–164
Grand Slam -turnauksissa
Australian avoimet:  voitto (2019, 2021)
Ranskan avoimet:  3. kierros (2016, 2018, 2019)
Wimbledon:  3. kierros (2017, 2018)
Yhdysvaltain avoimet:  voitto (2018, 2020)
Nelinpeli
Paras sijoitus:  324. (3.4.2017)
Voitot/tappiot:  2–15
Aiheesta muualla
www.naomiosaka.com
ITF
WTA
Naomi Ōsaka (jap. 大坂 なおみ, Ōsaka Naomi, s. 16. lokakuuta 1997 Osaka) on japanilainen tennispelaaja ja nelinkertainen Grand Slam -voittaja. Hän nousi tammikuussa 2019 WTA-maailmanlistan ykkössijalle. Hänen isänsä on kotoisin Haitista, ja äitinsä Japanista.
Vuonna 2020 hänestä tuli maailmanhistorian parhaiten palkattu naisurheilija 37,4 miljoonan dollarin vuosituloillaan. Vuonna 2021 hän tienasi 60 miljoonaa dollaria, josta 55 miljoonaa tuli sponsoreiden kanssa solmituista yhteistyösopimuksista ja 5 miljoonaa tennisotteluiden palkintorahoina.
Ōsaka on asunut suurimman osan elämästään Yhdysvalloissa ja oli myös Yhdysvaltain kansalainen. Japanin laki kuitenkin määrää kaksoiskansalaisten valitsemaan kansalaisuutensa ennen 22. syntymäpäiväänsä, jolloin Ōsaka päätti luopua Yhdysvaltain kansalaisuudestaan säilyttääkseen Japanin kansalaisuutensa.
Tennisura

Vuonna 2014 Ōsaka pelasi ensimmäiset ottelunsa WTA-turnauksen pääsarjassa, häviten Stanfordissa Andrea Petkovicille ja Osakassa Elina Svitolinalle. Marraskuussa 2015 pelatussa Hua Hinin 115 000 dollarin WTA-turnauksessa Ōsaka eteni loppuotteluun, jossa hävisi Jaroslava Švedovalle. Tammikuussa 2016 hän hävisi toisella kierroksella Hobartin turnauksessa. Australian avoimissa hän eteni kolmannelle kierrokselle voitettuaan toisella kierroksella Elina Svitolinan. Kolmannella kierroksella hän hävisi Viktoryja Azarenkalle. Helmikuussa Ōsaka pääsi puolivälieriin Acapulcossa ja maaliskuussa kolmannelle kierrokselle Miamissa.
Ōsaka voitti vuoden 2018 Yhdysvaltain avointen loppuottelussa Serena Williamsin 6–2, 6–4 tehden historiaa ollen ensimmäinen japanilainen Grand Slam -voittaja avoimella aikakaudella.
Ōsaka voitti vuoden 2019 Australian avointen loppuottelussa Petra Kvitován 7–6, 5–7, 6–4. Hän teki historiaa nousemalla voittonsa ansiosta ensimmäisenä aasialaisena pelaajana maailmanlistan ykköseksi kautta aikain.
Ōsaka voitti Yhdysvaltain avointen kaksinpelin toistamiseen vuonna 2020. Hän päihitti loppuottelussa Viktoryja Azarenkan 1–6, 6–3, 6–3.
Vuoden 2021 Australian avoimissa Ōsaka saavutti uransa neljännen grand slam -mestaruutensa voitettuaan loppuottelussa Jennifer Bradyn. Toukokuussa voitettuaan ensimmäisen kierroksen ottelunsa Ranskan avoimissa Ōsaka kieltäytyi osallistumasta tiedotustilaisuuteen, mistä seurauksena hän sai 15 000 Yhdysvaltain dollarin sakot. Tämän jälkeen hän kertoi kärsineensä pitkistä masennusjaksoista ja päätti vetäytyä turnauksesta ensimmäisen ottelunsa jälkeen. Ōsaka jätti myös Wimbledonin väliin, ja päätti keskittyä olympialaisiin.
Ōsaka toimi vuonna 2021 järjestetyissä Tokion olympialaisissa olympiatulen sytyttäjänä kisojen avajaisissa. Yhtenä voittajasuosikeista tennisturnaukseen lähtenyt maailmanlistan kakkonen Ōsaka hävisi kolmannella kierroksella maailmanlistan sijalla 42 olleelle Markéta Vondroušoválle.
Voitot Grand Slam -turnauksissa

| Vuosi | Turnaus | Vastustaja loppuottelussa | Tulos |
| --- | --- | --- | --- |
| 2018 | Yhdysvallat |  Serena Williams | 6–2, 6–4 |
| 2019 | Australia |  Petra Kvitová | 7–6, 5–7, 6–4 |
| 2020 | Yhdysvallat |  Viktoryja Azarenka | 1–6, 6–3, 6–3 |
| 2021 | Australia |  Jennifer Brady | 6–4, 6–3 |
Aiheesta muualla

Naomi Ōsaka WTA:n sivuilla (englanniksi)
Naomi Ōsaka ITF:n sivuilla (englanniksi)
Nestor Kristoffersson

Nestor Kristoffersson (19. marraskuuta 1896 Kotka – 19. toukokuuta 1967 Helsinki) oli suomalainen seiväshyppääjä ja keilailija.
Helsingin Kullervoa edustanut Kristoffersson voitti seiväshypyn vuosien 1925 ja 1931 työläisolympialaisissa. Vuoden 1925 kisoissa hän jakoi voiton latvialaisen Robert Witthoffin kanssa. Lisäksi hän kuului vuoden 1925 kisoissa TUL:n ruotsalaisviestin voittaneeseen joukkueeseen.
Myöhemmin Kristoffersson tunnettiin keilailijana. Vuonna 1936 Kristoffersson ja Erik Grönstrand voittivat parikilpailun MM-hopeaa Berliinin olympialaisten yhteydessä järjestetyissä MM-kilpailuissa. Vuoden 1946 SM-kisoissa hän saavutti hopeaa Kauko Ahlströmin jälkeen.
Nebukadressar

Nebukadressar (myös Nebukadnesar, Nebukadnessar) tarkoittaa seuraavia asioita:
Nebukadressar I, Babylonian kuningas
Nebukadressar II, Babylonian kuningas
Nebukadressar III, Babylonian kuningas
Nebukadressar IV, Babylonian kuningas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nebukadnesar”, voi hakea sivunnimihaulla, laajalla sivunnimihaulla tai tekstihaulla.
Nebros

| Nebros> Νεβρός.Henkilötiedot |
| --- | --- |
Syntynyt: 600-luku eaa. Kos
Kuollut: 500-luku eaa.
Ammatti:  lääkäri
Vanhemmat:  Sostratos III ja ?
Lapset:  Gnosidikos ja Khrysos
Nebros (m.kreik. Νεβρός, lat. Nebrus; 600–500-luku eaa.) oli antiikin kreikkalainen lääkäri, joka oli kotoisin Kosilta ja kuului asklepiadien sukuun. Johannes Tzetzeen mukaan hän oli 13:tta sukupolvea Asklepioksesta laskettuna.
Nebros oli Sostratos III:n poika ja Gnosidikoksen ja Khrysoksen isä. Hän oli aikansa tunnetuimpia lääkäreitä. Hänen kerrotaan liittyneen ensimmäisessä pyhässä sodassa amfiktyonien puolelle ottaen mukaansa poikansa Khrysoksen sekä omalla kustannuksellaan varustamansa laivan, jossa oli sekä sota- että lääkintätarvikkeita. Sodassa heistä oli suuri apu Kirrhan kaupunkia piiritettäessä. Nebroksen sanotaan myrkyttäneen kirrhalaisten käyttämän veden, joskin Pausanias sanoo, että tämä olisi tehty Solonin suosituksesta. Tapahtuma ajoitetaan perinteisesti noin vuoteen 591 eaa. Nykyisin sodan historiallisuus on kyseenalaistettu.
Musiikkiformaatti

Musiikkiformaatit ovat eri profiilejaselvennä, joihin radioasematselvennä haluavat kohdentaa toimintansaselvennä. Niillä on usein englanninkieliset musiikkiformaattien kuvaukset, jotka on selvitetty tällä sivulla suomeksi.
AC (aikuisten nykymusiikki) – poppia ja rockia aikuisille suunnattuna; ei kovaa rockia
hot AC – yleisesti 0–10 vuotta vanhoja nopeatempoisia hittejä, musiikki lähempänä AC kuin CHR
soft AC – pohjimmiltaan EZ listening (helppoa kuunneltavaa) sanojen kanssa
Adult Standards – ei-rokkaavia 15–45 vuotta vanhoja pophittejä, usein referoidaan nimellä MOR ("keskitie")
children's – lastenlauluja joiden kohderyhmä 2–11 -vuotiaat
CHR (nykyhittiradio) – nykyaikaisia top 40/pop-hittejä
rock CHR – top 40/rock-hybridi; ei räppiä, urbania tai AC-tyyliä, "rock 40"
dance CHR – top 40/dance/urban-hybridi; ei rock- tai AC-tyylejä
adult CHR – top 40/hot AC-hybridi; ei kovaa rockia tai räppiä
Classical – klassista, oopperaa, taidemusiikkia
Country – sekoitus nykyaikaista ja perinteistä countryä
hot country  – country-hittejä, sisältää vähän tai ei lainkaan yli 5-vuotiaita kappaleita
classic country – vanhaa country-musiikkia; "perinteinen country"
EZ Listening – kaunistaselvennä musiikkia, instrumentaaleja
New Age – instrumentaalista new agea usein miksattuna pehmeään jazziin ja/tai AC; "new AC"; "adult alternative"
News – uutiset
business news – kaupallisia ja talousuutisia
Oldies – 15–45-vuotiaita pop/rock-klassikkoja
Religious – uskonnollista musiikkia, rukoilua tai opetusohjelmia
contemporary christian – nykyaikaista pop/rock-pohjaista uskovaista musiikkia
black gospel – gospelmusiikkia mustilta artisteilta
country gospel   – "eteläinen gospel"
Rock
adult progressive – aikuisten moderni rock-formaatti, joka usein sekoittelee bluesia, rockia ja folkia
AOR – albumisuuntautunutta rockia; mainstreamia kitaramusiikkia
classic rock – aikuisille suunnattua rockia, joka on 0–35 vuotta vanhaa
modern rock – vaihtoehtoista/college-rockiaselvennä
Spanish – espanjankielistä musiikkia
Tejano – espanjalainen musiikkiformaatti, jonka ovat tehneet Texasin espanjalaismuusikot
Sports  – urheilu-uutisia, urheiluselostuksia, ja/tai play-by-playselvennä
Talk – haastatteluja tai soittoja studioon
Urban – mustansävyinen selvennä hittiformaatti
Urban AC – aikuisille suunnattua urbania sisältäen usein gospelia, jazzia ja klassikkoja
Tietotekniikassa

lukuisten soundtracker-tyyppisten tietokonemusiikkiohjelmien tiedostoformaatitselvennä
Nathan Quarry

| Nathan Quarry |
| --- | --- |

Henkilötiedot
Syntynyt: 18. maaliskuuta 1972 (ikä 52) Gresham, Oregon, USA
Kansalaisuus:  Yhdysvallat
Vapaaottelija
Lempinimi:  Rock
Pituus:  183 cm
Paino:  84 kg
Kätisyys:  oikea
Taistelutyyli:  Potkunyrkkeily
Tilastot
Ottelut:  16
Voitot:  12
– tyrmäyksellä:  7
– luovutuksella:  2
Tappiot:  4
Nathan Quarry (18. maaliskuuta 1972 Gresham, Oregon, Yhdysvallat on yhdysvaltalainen vapaaottelija (MMA), joka tällä hetkellä ottelee UFC-nimisessä (Ultimate Fighting Championship) organisaatiossa keskisarjassa.
Aiheesta muualla

Nate Quarryn Virallinen Kotisivu
Nate Quarry Sherdogissa
Nate Quarry UFC.comissa
Naakkamestari

| Naakkamestari |
| --- | --- |

Kirjailija:  J. S. Meresmaa
Kieli:  suomi
Genre:  nuortenkirjallisuus, steampunk
Suomennos
Kustantaja:  Robustos
Julkaistu:  2016
Sivumäärä:  163
ISBN:  978-952-5758-37-5
Sarja: Ursiini-trilogia
Seuraava:  Hämäränsäteet
Löydä lisää kirjojaKirjallisuuden teemasivulta
Naakkamestari on J. S. Meresmaan kirjoittama pienoisromaani, joka ilmestyi vuonna 2016. Se voitti Robustos-kustantamon pienoisromaanin kirjoituskilpailun, johon osallistui 105 käsikirjoitusta. Naakkamestari on ollut yhtenä kirjana Suomen kouluille lahjoitettavissa kirjapaketeissa, joilla kannustetaan nuorten lukuharrastusta. Suomen Kulttuurirahasto on tukenut näiden kirjapakettien hankkimista kouluille. Kirjasta on ilmestynyt myös selkokielinen versio, jonka on kuvittanut Maya Hahto.
Naakkamestari sijoittuu Tampereelle 1900-luvun alkuun ja yhdistää vaihtoehtohistoriaa ja steampunkia. Kirja on luokiteltu sekä nuorten- että aikuistenkirjallisuudeksi. Kirjan päähenkilö on köyhä ja halveksittu Enni, joka asuu valumestari Lundanin verstaalla ja ikävöi vanhempiaan, jotka eivät tulleet hakemaan häntä. Eräänä aamuna hän löytää naakan ja sen jälkeen hänen elämänsä muuttuu. Kirjalla on kaksi itsenäistä jatko-osaa Hämäränsäteet ja Voimanpesä. Niistä muodostuu yhdessä Ursiini-trilogia.
Aiheesta muualla

Hakonen, Miina: Arvostelu: J. S. Meresmaa: Naakkamestari Risingshadow.  13.11.2016. Viitattu 18.3.2020.
Oksa, Marika: J. S. Meresmaa: Naakkamestari Oksan hyllyltä -blogi.  1.10.2017. Viitattu 18.3.2020.
Mr. Finland

Mr. Finland on vuodesta 1987 lähtien järjestetty suomalainen miesten mallikilpailu, jonka perustaja ja organisaattori on Timo Salmesmaa. Ensimmäiset Mr. Finland -kilpailut järjestettiin Turussa, kunnes kilpailu laajeni valtakunnalliseksi vuonna 1990. Sen suosio oli suurimmillaan 1990-luvun alkupuolella, esimerkiksi Kolmoskanavan televisioimaa vuoden 1991 Mr. Finland -finaalia seurasi yli 1,3 miljoonaa katsojaa.
Mr. Finland -kilpailu järjestetään nykyään joka toinen vuosi. Vuoden 2017 finaali siirtyi Salmesmaan sairastumisen vuoksi helmikuulle 2018.
Vuonna 2024 tehtiin kilpailun sääntöihin muutos että valitaan Mr. Finland, joka on alle 30-vuotias ja Mr. Grand Finland, joka on yli 30-vuotias.
Kilpailun tulokset 1987–2024

| Vuosi | Mr>  Finland | Toinen | Kolmas | Lehdistön valinta | Lähteet |
| --- | --- | --- | --- | --- | --- |
| 1987 | Petri Lehtinen[lähde? ] |  |  |  |  |
| 1988 | ? |  |  |  |  |
| 1989 | ? |  |  |  |  |
| 1990 | Tommy Rundgren | Hannu Lehtonen | Juan Pereira |   |  |
| 1991 | Juha Ahlgren | Mika Järvinen | Toni Mäenpää |   |  |
| 1992 | Esa Kauti | Vesa Suomalainen | Harri Timonen | Esa Kauti | [lähde? ] |
| 1993 | Henry Saari | Juha Silvennoinen | Andrei Sandberg |   |  |
| 1994 | Jussi Kulmala | Ismo Argillander | Juha Jokinen |   |  |
| 1995 | Mika Vartiainen | Kimmo Kalervo | Kari Leppänen | Janus Putkonen |  |
| 1996 | Kim Löfgren1 |   |   |   |  |
| 1997 | Mika Tapani | Atte Kalanen | Tommi Koljonen |   |  |
| 1998 | kilpailua ei järjestetty | kilpailua ei järjestetty | kilpailua ei järjestetty | kilpailua ei järjestetty |  |
| 1999 | Timo Sirviö |  |  |  |  |
| 2000 | Hannu Kukkonen | Lauri Järvinen | Rami Blomqvist |  |  |
| 2001 | kilpailua ei järjestetty | kilpailua ei järjestetty | kilpailua ei järjestetty | kilpailua ei järjestetty |  |
| 2002 | Mirka Moisio | Eetu Heinä | Markus Hiltunen |  |  |
| 2003 | Ville Jokela | Charlie Joutsia | Mika Puustelli / Jani Lahdenperä | Mika Puustelli |  |
| 2004 | Hannu-Pekka Reinikainen |   |   |   |  |
| 2005 | kilpailua ei järjestetty | kilpailua ei järjestetty | kilpailua ei järjestetty | kilpailua ei järjestetty |  |
| 2006 | Jaakko Sairanen | Petri Lempiö | Sebastian Mäkinen | Jaakko Sairanen[lähde? ] |  |
| 2007 | Antti Rauvola | Timo Jaaksi | Milad Tadayyon | Timo Jaaksi |  |
| 2008 | Ville Mononen | Vesa Pohjalainen | Alex Hytönen / Kalle Wilén | Timo Ekman[lähde? ] |  |
| 2009 | Kalle Aalto | Antti Lehto | Iiro Summa | Tuomas Hjelt[lähde? ] |  |
| 2011 | Ossi Oksa | Kimmo Kemppi | Jaakko Paalanen |  |  |
| 2012 | Teppo Säkkinen | Makwan Amirkhani | Ari Keurulainen | Makwan Amirkhani |  |
| 2015 | Alex Hytönen | Tommi Riihimäki | Kalle Wilén |  |  |
| 2018 | Aleksi Jorila | Kalle Vuojolahti | Joni Kotro |  |  |
| 2019 | kilpailua ei järjestetty? | kilpailua ei järjestetty? | kilpailua ei järjestetty? | kilpailua ei järjestetty? |  |
| 2020 | finalistit oli valittu, mutta kilpailun finaalia ei järjestetty Covid-19-viruksen aiheuttaman kokoontumiskiellon vuoksi | finalistit oli valittu, mutta kilpailun finaalia ei järjestetty Covid-19-viruksen aiheuttaman kokoontumiskiellon vuoksi | finalistit oli valittu, mutta kilpailun finaalia ei järjestetty Covid-19-viruksen aiheuttaman kokoontumiskiellon vuoksi | finalistit oli valittu, mutta kilpailun finaalia ei järjestetty Covid-19-viruksen aiheuttaman kokoontumiskiellon vuoksi |  |
| 2021 | kilpailua ei järjestetty? | kilpailua ei järjestetty? | kilpailua ei järjestetty? | kilpailua ei järjestetty? |  |
| 2022 | Lauri Mäntysalo | Ako Sharif | Aki Parviainen |  |  |
| 2024 | Mr. Finland Valtteri Rytinki  Mr. Grand Finland Markku Vanhanen |  |  |  |  |
1 Kim Löfgren joutui luopumaan tittelistä joulukuussa 1996 saamansa vankeusrangaistuksen vuoksi.
Nike Total 90

Nike Total 90 III sisäjalkapallokenkä
Nike Total 90 (T90) on jalkapallotarvikebrändi, johon kuuluu muun muassa jalkapallokenkiä, -palloja, -housuja, -suojia ja paitoja. Muita Niken jalkapallobrändejä ovat Mercurial, Tiempo ja CTR360. T90-jalkapallokenkiä käyttävät muun muassa Wayne Rooney, Wesley Sneijder, Gianluca Zambrotta, Fernando Torres, Maicon, Vincent Kompany  sekä Gonzalo Higuain.